ที่ประชุม ศบค.เตรียมพิจารณาการขยายระยะเวลาเคอร์ฟิวต่ออีก 1 เดือน ขณะที่การลงทะเบียนไทยชนะของห้างสรรพสินค้าล่าสุดมีผู้ใช้บริการกว่า 5 ล้านคน
ที่ประชุม ศบค.เตรียมพิจารณาการขยายระยะเวลาเคอร์ฟิวต่ออีก 1 เดือน ขณะที่การลงทะเบียนไทยชนะของห้างสรรพสินค้าล่าสุดมีผู้ใช้บริการกว่า 5 ล้านคน    นายเทวัญ ลิปตพัลลภ รัฐมนตรีประจำสำนักนายกรัฐมนตรี กล่าวว่า จากการที่รัฐบาลมีมาตรการผ่อนปรนระยะที่ 2 โดยให้ผู้ประกอบการและผู้เข้าใช้บริการลงทะเบียนการใช้บริการผ่านแพตฟอร์มไทยชนะ เพื่อป้องกันและติดตามสถานการณ์การแพร่ระบาดโรคโควิด-19 โดยเฉพาะการเข้าใช้บริการห้างสรรพสินค้า ล่าสุดมีร้านค้าร่วมลงทะเบียนแล้วเกือบ 70,000 ราย ประชาชนเข้าใช้บริการร้านค้าภายในห้างสรรพสินค้าจำนวนกว่า 5 ล้านราย สำหรับการใช้บริการห้างสรรพสินค้าทุกแห่งที่เปิดทำการจะต้องสแกนคิวอาร์โคดทั้งเข้าและออก เพื่อประโยชน์ในการติดตามหากพบการแพร่ระบาดของโรคเป็นการปรับตัวสู่วิถีใหม่ New Normal ขณะเดียวกันในการประชุมคณะกรรมการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ที่มีนายกรัฐมนตรีเป็นประธานวันนี้ จะมีการหารือถึงการขยายระยะเวลาเคอร์ฟิวต่อไปอีก 1 เดือน และการประเมินผลจากคณะกรรมการชุดต่างๆ เพื่อพิจารณาแนวทางการผ่อนปรนมาตรการระยะต่อไป